178 MISSIONS DIPLOMATIQUES 



respondeit que chascun avoit sa coustume, et que telle estoit la leur. Alors 

 nous luy suppliasmes que du moings il nous accordast une copie desdictes 

 lettres, pour ce que n'estoit chez nous la coustume d'ainsy retourner sans 

 sçavoir ce que nous portions. Il respondeit que icelles lettres seroyent 

 translatées; et lors : Laissez moy faire, dict Aloisio, je les vous monstreray. 

 Et derechef continuant son propos : 11 est nécessaire, dict Inibrahim, que 

 vous sçachiez ceulx que nous voulons cslre comprins soubz ceste paix, 

 affin que ne tentiez quelque chose contre eux. Et lors le seigneur Ilié- 

 rosme , rompant ce propos , déclara plusieurs maulx avoir esté faictz aux 

 limites de la Hongrie, par les subjectz du grand Empereur, ausquelz il 

 convenoit remédier; que plusieurs villagois et aultres avoyent esté consti- 

 tués prisonniers; que le roy Ferdinande n'estoit à aultre chose tant enclin 

 qu'à l'observation de ceste paix. Je l'admonestay qu'il laissast parler Im- 

 brahim, et déclarer ceulx qu'il voulloit estre compris soubz ceste paix; 

 mais, ou que Imbrahim se fust fasché de ce que le seigneur Iliérosme 

 luy avoit rompu son propos, ou pour aultre occasion que nous ignorions : 

 cestuy, dict Imbrahim , en monstrant le seigneur Aloysio, les vous dénom- 

 mera bien, et d'auUant plus qu'il est à ce ordonné. Lors je requis, veu 

 que les affaires du roy Ferdinande estoient diverses à ceulx de la royne 

 Marie, que du moings le seigneur Aloisio voulist dès maintenant rescripre 

 que les biens d'icelle lui fussent immédiatement restituez, en tant mesmes 

 qu'elle en estoit seulJemenl usufructuaire, et que iceulx retourneroyent, 

 après le décez d'elle , à la couronne. Sur quoy le seigneur Aloisio respon- 

 deit estre du tout superflu de rescripre de cest affaire, et que quand il 

 viendroit par delà , il s'enquèteroit sur le faict desdictz biens ; et après que 

 je luy eusse replicqué que lesdiclz biens estoient assez liquides et notoires 

 à chascun, et que ne restoil que d'en faire restitution, lors ledict Aloisio, 

 assez en colère : Comment, dict-il, sont-ilz assez liquides, quelle action 

 avez-vous ausdicts biens? A quoy, ung peu eschauffé, je respondeis que je 

 ne sçavoy ce qu'il voulloit dire d'action, veu que je n'avoye usé de ce 

 terme, trop bien luy adjoustant que nous ne prétendions aulcune action, 

 mais la donation du grand Empereur, laquelle s'il luy plaisoit dès main- 

 tenant déclarer, que ce seroit bien faict, sinon que nous en aurions pa- 



